CELEX: 62016TA0851
Language: lt
Date: 2018-02-07 00:00:00
Title: Byla T-851/16: 2018. vasario 7 d. Bendrojo Teismo sprendimas byloje Access Info Europe / Komisija (Galimybė susipažinti su dokumentais — Reglamentas (EB) Nr. 1049/2001 — 2016 m. kovo 8 d. ir 18 d. ES ir Turkijos pareiškimai — Europos Sąjungos ar valstybių narių atliekamas numatytų priemonių įgyvendinimas — Institucijos teisės tarnybos parengti ar gauti dokumentai — Teisinės nuomonės — Priemonių, numatytų įgyvendinant 2016 m. kovo 8 d. ES ir Turkijos pareiškimą, teisėtumo analizė — Atsisakymas leisti susipažinti — Reglamento Nr. 1049/2001 4 straipsnio 1 dalies a punktas — Išimtis dėl viešojo intereso, susijusio su tarptautiniais santykiais, apsaugos — Reglamento Nr. 1049/2001 4 straipsnio 2 dalies antra įtrauka — Išimtis, susijusi su teismo proceso apsauga — Išimtinis, susijusi su teisinių nuomonių apsauga)

19.3.2018   
            
            
               LT
            
            
               Europos Sąjungos oficialusis leidinys
            
            
               C 104/38
            
         2018. vasario 7 d. Bendrojo Teismo sprendimas byloje Access Info Europe / Komisija
   
   (Byla T-851/16) (1)
   
   ((Galimybė susipažinti su dokumentais - Reglamentas (EB) Nr. 1049/2001 - 2016 m. kovo 8 d. ir 18 d. ES ir Turkijos pareiškimai - Europos Sąjungos ar valstybių narių atliekamas numatytų priemonių įgyvendinimas - Institucijos teisės tarnybos parengti ar gauti dokumentai - Teisinės nuomonės - Priemonių, numatytų įgyvendinant 2016 m. kovo 8 d. ES ir Turkijos pareiškimą, teisėtumo analizė - Atsisakymas leisti susipažinti - Reglamento Nr. 1049/2001 4 straipsnio 1 dalies a punktas - Išimtis dėl viešojo intereso, susijusio su tarptautiniais santykiais, apsaugos - Reglamento Nr. 1049/2001 4 straipsnio 2 dalies antra įtrauka - Išimtis, susijusi su teismo proceso apsauga - Išimtinis, susijusi su teisinių nuomonių apsauga))
   (2018/C 104/49)
   Proceso kalba: anglų
   
      Šalys
   
   
      Ieškovė: Access Info Europe (Madridas, Ispanija), atstovaujama advokatų O. Brouwer, E. Raedts ir J. Wolfhagen
   
      Atsakovė: Europos Komisija, atstovaujama A. Buchet ir M. Konstantinidis
   
      Dalykas
   
   Dėl SESV 263 straipsniu grindžiamo prašymo panaikinti 2016 m. rugsėjo 19 d. Komisijos sprendimą C(2016) 6029 final, kuriuo patvirtinamas jos atsisakymas leisti ieškovei susipažinti su šios institucijos teisės tarnybos dokumentais, tariamai susijusiais su Europos Sąjungos ir jos valstybių narių taikytų priemonių siekiant įgyvendinti veiksmus, aprašytus 2016 m. kovo 8 d. Sąjungos valstybių ar vyriausybių vadovų pareiškime, priimtame po jų 2016 m. kovo 7 d. įvykusio susitikimo su Turkijos ministru pirmininku, teisėtumu.
   
      Rezoliucinė dalis
   
   
               1.
            
            
               Panaikinti 2016 m. rugsėjo 19 d. Europos Komisijos sprendimą C(2016) 6029 final tiek, kiek juo buvo atsisakyta leisti Access Info Europe iš dalies susipažinti su Komisijos dokumento Ares(2016) 2453347 dalies „Teisinis pagrindas“ pirmuoju sakiniu ir Komisijos dokumento Ares(2016) 2453181 1 priedo I punkto „ES teisinis pagrindas“ a papunkčio pirmuoju sakiniu.
            
         
               2.
            
            
               Atmesti likusią ieškinio dalį.
            
         
               3.
            
            
               Kiekviena šalis padengia savo bylinėjimosi išlaidas.
            
         
      (1)  OL C 53, 2017 2 20.